b'\n_START_ARTICLE_\nWeb::Strategija\n_START_SECTION_\nPopis konferencija\n_START_PARAGRAPH_\nPopis konferencija poslo\xc5\xbeene obrnutim kronolo\xc5\xa1kim redom.\n_START_SECTION_\nWeb::Strategija 9 - Ogla\xc5\xa1avanje je out (04. - 05. studenog 2010.)\n_START_PARAGRAPH_\nDeveta Web::Strategija obradila je sna\xc5\xbean porast ogla\xc5\xa1avanja na dru\xc5\xa1tvenim mre\xc5\xbeama, poglavito Facebook._NEWLINE_Predsjednik programskog odbora: Hrvoje Komljenovi\xc4\x87, Konsidero\n_START_SECTION_\nWeb::Strategija 8 - Uskoro\n_START_PARAGRAPH_\nPredsjednik programskog odbora: Branko Vuji\xc4\x87, T-com\n_START_SECTION_\nWeb::Strategija 7 - Dobri developerski duh (18. - 19. o\xc5\xbeujka 2010.)\n_START_PARAGRAPH_\nSedma Web::Strategija po prvi puta otvorila svoja vrata svim web developerima iz regije, te onima koji ih tra\xc5\xbee - direktorima, web poduzetnicima ili voditeljima odjela. Konferencija Web::Strategija 7 - Dobri developerski duh sadr\xc5\xbeava edukativna predavanja izravno i neizravno tematski vezana uz web development kroz koja \xc4\x87e predava\xc4\x8di educirati sudionike o tome kako pobolj\xc5\xa1ati znanje, komunikaciju, radnu atmosferu i pro\xc5\xa1iriti poslovanje u tvrtki za razvoj web aplikacija ili izradu web stranica. Program Web::Strategije 7 podijeljen je na "nedeveloperske" i tehnolo\xc5\xa1ke teme, a biti \xc4\x87e rije\xc4\x8di o pristupu web developmentu od iskusnih web profesionalaca koji \xc4\x87e otkriti neke svoje male poslovne tajne._NEWLINE_U sklopu konferencije odr\xc5\xbeava se sve\xc4\x8dana dodjela Zlatnih nagrada Web::Strategije u dvije kategorije - Web upotrebljivost 2010 i Web inovativnost 2010._NEWLINE_Predsjednik programskog odbora: Miroslav Varga, Escape\n_START_SECTION_\nWeb::Strategija 6 - Ritam dru\xc5\xa1tvenih valova (19. - 20.11.2009.)\n_START_PARAGRAPH_\nPrema istra\xc5\xbeivanjima ukupan broj korisnika Facebook-a je te godine odr\xc5\xbeavanja konferencije iznosio preko 2,95 milijuna uz pove\xc4\x87anje od 20% od tre\xc4\x87eg mjeseca iste godine. Broj korisnika samo u Srbiji je prestigao prvi milijun, te je narastao na nevjerojatnih milijun i 40 tisu\xc4\x87a. Naravno, raste i dalje. \xc5\xa0esta konferencija Web Strategija ponudila je sudionicima zainteresiranima za internetski marketing odgovore na pitanja: Kako ogla\xc5\xa1avati web stranice kroz dru\xc5\xa1tvene medije? Kako pove\xc4\x87ati posjete Va\xc5\xa1ih web stranica uz Facebook? Kako Vam Twitter korisnici poma\xc5\xbeu web poslovanju? Kako korisnicima pristupiti? Gdje se nalaze? Koje su to dobne skupine?_NEWLINE_U sklopu konferencije dodijeljena je Zlatna nagrada Web::Strategije u kategoriji Izvrsnost dru\xc5\xa1tvenog medija 2009, te Doprinos dru\xc5\xa1tvenim medijima 2009, dok za kategoriju Dru\xc5\xa1tvena marketin\xc5\xa1ka kampanja 2009 nije bilo dovoljno prijava \xc5\xa1to je, prema rije\xc4\x8dima \xc5\xbeirija, bio ujedno i presjek stanja primjene dru\xc5\xa1tvenih marketin\xc5\xa1kih kampanja u regiji._NEWLINE_Predsjednik programskog odbora: Hrvoje Komljenovi\xc4\x87, Considero\n_START_SECTION_\nWeb::Strategija 4 - Izgubljeni u kontekstu (05.03.2009.)\n_START_PARAGRAPH_\n\xc4\x8cetvrta konferencija pod nazivom "Izgubljeni u kontekstu" je svima prisutnim sudionicima ponudila edukaciju o najnovijim trendovima kontekstualnog internetskog marketinga (SEM) koje omogu\xc4\x87ava naplatu ogla\xc5\xa1avanja "po kliku", za razliku od klasi\xc4\x8dne naplate ogla\xc5\xa1avanja "po prikazivanju" banner oglasa. Na konferenciji su predavali predstavnici svih tada regionalno zastupljenih ogla\xc5\xa1iva\xc4\x8dkih mre\xc5\xbea - Google, Etarget, ToboAds, Prosperio. Ova regionalna konferencija ugostila je preko 270 sudionika iz cijele regije te pobudila najve\xc4\x87i interes medija. Edukativna konferencija se odr\xc5\xbeavala u Hypo EXPO XXI kongresnom centru u Zagrebu, usporedo sa susjednim prvim sajmom internetske industrije (Web::INDUSTRIJA 2009), te su po prvi puta dodijeljena Zlatna nagrada Web::Strategije u kategorijama ocjenjivanja Zlatna web upotrebljivost 2008 i Zlatna web marketing kampanja 2008._NEWLINE_Predsjednik programskog odbora: Davor Mari\xc4\x8di\xc4\x87, Institut.hr\n_START_SECTION_\nWeb::Strategija 3 - SEO je oko nas! (6.11.2008.)\n_START_PARAGRAPH_\nTre\xc4\x87a po redu konferencija na temu internetskog marketinga ponudila je svim sudionicima prvenstveno edukaciju te informacije o najnovijim trendovima SEO poslovanja. Polaznici su bili zainteresirani imati izlistane web stranice svoje tvrtke ili institucije me\xc4\x91u prvima na rezultatima internetskih tra\xc5\xbeilica (npr. Google, Yahoo, ...) za ciljane klju\xc4\x8dne rije\xc4\x8di ili fraze. Po prvi puta su u regiji javno predstavljene i obja\xc5\xa1njene SEO tehnike od strane regionalnih SEO stru\xc4\x8dnjaka._NEWLINE_Predsjednik programskog odbora: Davor Mari\xc4\x8di\xc4\x87, Institut.hr\n_START_SECTION_\nWeb::Strategija 2 - konferencija o web marketingu (26.06.2008.)\n_START_PARAGRAPH_\nDruga Web::Strategija je bila namijenjena tvrtkama i pojedincima kojima je osnovni biznis izrada web stranica ili \xc5\xbeele postoje\xc4\x87e web stranice pobolj\xc5\xa1ati, profesionalizirati, te pove\xc4\x87ati njihovu zapa\xc5\xbeenost kod krajnjih korisnika (publike). Bili su pozvani svi koje zanima kako na moderan na\xc4\x8din izraditi web stranice, kako pobolj\xc5\xa1ati postoje\xc4\x87e web stranice te na koji na\xc4\x8din ih promovirati. Dakle, tema je bila internetski marketing za Va\xc5\xa1e poslovanje na internetu._NEWLINE_Predsjednik programskog odbora: -\n_START_SECTION_\nWeb::Strategija 1 (28.04.2008.)\n_START_PARAGRAPH_\nPrva Web::Strategija, koja je za\xc5\xbeivjela kao prvo savjetovanje, a tek kasnije kao konferencija obradila je sljede\xc4\x87e teme: izradu modernih tzv. web 2.0 internetskih stranica, o na\xc4\x8dinu kako objaviti korisnicima Interneta da Va\xc5\xa1e web stranice postoje, kako korisnike privu\xc4\x87i na web stranicu, kako korisnike zadr\xc5\xbeati na web stranici, kako web stranicama podignuti posje\xc4\x87enost_NEWLINE_Predsjednik programskog odbora: -'